Aleksejs Grigorjevs

Aleksejs Grigorjevs (dzimis  Ventspilī) ir Latvijas literatūrzinātnieks, žurnālists un politiķis, bijušais Latvijas Augstākās Padomes deputāts.

 Dzīvesgājums 
Dzimis  Ventspilī etniski jauktā krievu skolotāja Valentīna Grigorjeva un viņa sievas latvietes Mirdzas, dzimušas Viļumsones, ģimenē.russkije.lv Latvijas Krievu kultūras mantojuma institūts, 2010 Mācījās Ventspils 2. vidusskolā (1961—1971), studēja Latvijas Valsts Universitātes Svešvalodu fakultātē (1971—1976). 1980. gadā turpināja studijas aspirantūrā Maskavas Valsts universitātes Literatūras teorijas katedrā (1980—1984), kur aizstāvēja filoloģijas zinātņu kandidāta disertāciju “Nacionālo literatūru tipoloģiskās un kontaktās attiecības. Bairons un Ļermontovs”. Strādāja Latvijas Universitātē par angļu valodas pasniedzēju. 1990. gadā viņa filoloģijas zinātņu kandidāta grādu nostrificēja par filoloģijas doktora grādu.

Atmodas kustības laikā iesaistījies Latvijas Tautas frontē un no 1989. gada janvāra strādāja par tās laikraksta "Atmodas" krievu izdevuma redaktoru. Kā alternatīvos žurnālistus viņš tolaik avīzē pieņēma darbā Vladimiru Lindermanu un Nikolaju Kabanovu. Viņš balotējās 1990. gada Rīgas pilsētas padomes vēlēšanām un tika ievēlēts 26. vēlēšanu apgabala.Aktīvi veidot demokrātisku Latviju Rūdolfs Vīksniņš, «Rīgas Balss» Nr. 24/25, 1990. gada 2. februārī Vēlāk viņš bija Latvijas Tautas frontes iknedēļas izdevuma "Baltijas laiks" (Балтийское время) redaktors (1990—1992).

1990. gadā viņu ievēlēja par Latvijas Augstākās Padomes deputātu no 148. Ludzas vēlēšanu apgabala, 1990. gada 4. maijā A. Grigorjevs balsoja par Latvijas Republikas neatkarības atjaunošanu.Latvijas Republikas Augstākās Padomes vēlēšanas  saeima.lv

Pēc deputāta pilnvaru beigām A. Grigorjevs lasīja lekcijas Ņujorkas Universitātes maģistra studiju programmā (1994—1996), pēc tam bija ASV Nacionālā demokrātijas institūta (National Democratic Institute for International Affairs) zinātniskais līdzstrādnieks (1996—2013) Krievijā, Gruzijā, Ukrainā, Moldovā, Turcijā, Azerbaidžānā, Kirgizstānā, Uzbekistānā un Baltkrievijā. 2013. gadā viņš atgriezās Latvijā, no 2015. gada ir Baltijas—Melnās jūras alianses valdes priekšsēdētāja vietnieks.

2018. gada 20. decembrī, publiskojot Latvijas PSR VDK aģentu kartotēku, noskaidrojies, ka A. Grigorjevs ir iekļauts tajā kā ziņotājs.Ar VDK sadarbojos brīvprātīgi, konvoja pavadībā. Intervija ar bijušo AP deputātu Alekseju Grigorjevu LSM VDK aģentu kartotēkā A. Grigorjevs atrodams ar segvārdu "Jevgēnijs", savervēts 1977. gadā, kad sāka strādāt Ventspils ostas rūpnīcā par tulku.Kamēr esam dzīvi, tas nav beidzies  Māra Miķelsone, ir.lv, 2019. gada 18. oktobrī

 Apbalvojumi 
2000. gadā A. Grigorjevu apbalvoja ar trešās šķiras Triju Zvaigžņu ordeni un goda zīmi par piedalīšanos 1991. gada janvāra barikāžu laika notikumos.

 Literatūra 
 Tālavs Jundzis. 4. maijs: Rakstu, atmin̦u un dokumentu krājums par Neatkarības deklarāciju. Fonds "Latvijas Vēsture", 2000.

 Atsauces 

Kategorija:1954. gadā dzimušie
Kategorija:Ventspilī dzimušie
Kategorija:Latvijas krievi
Kategorija:Latvijas literatūrzinātnieki
Kategorija:Latvijas pedagogi
Kategorija:Latvijas Universitātes absolventi
Kategorija:Latvijas žurnālisti
Kategorija:LR Augstākās Padomes deputāti
Kategorija:Triju Zvaigžņu ordeņa komandieri
Kategorija:Latvijas PSR VDK kartotēkā minētās personas